Harry Potter vs Harry Houdini

— Harry Houdini

A Harry Potter vs Harry Houdini a Homokóra 1. évadának tizedik része, ezzel a sorozat tizedik része is. A világhírű illuzionista, Harry Houdini harcol benne a híres ifjúsági regénysorozat címszereplője, Harry Potter ellen. A második versszakban Potter segítése céljából csatlakozik a csatába a két legjobb barátja, Hermione Granger és Ron Weasley is. A rész 2017. december 10-én került nyilvánosságra.

## Szereposztás

### Rapperek

Kenry26 mint Harry Houdini

Bence mint Harry Potter

Erzsi mint Hermione Granger

Andris mint Ron Weasley

### Cameók

Fox mint Bess Houdini

Tardy Balázs mint Teszlek süveg *(Csak hang, online anyag)*

## Szöveg

### **Harry Houdini**

Hölgyeim és uraim! Egy önkéntes kellene!

A Nagy Houdini, a Magyar Mennydörgő megküzd ma ellene!

Csak egy zöld villanás lesz az egész, nem szórok rá rontást.

Megvan! Legyen mondjuk ez a Percy Jackson-hasonmás…

Morsmorde! Már az elején van egy jóslatom neked:

Tudjukki fog győzni, és szerzel még pár sebhelyet.

Meglehet, hogy Rowlingnak sokmillió fontot hoztál,

De én jobban szerettem azt a filmed, amiben egy hulla voltál.

A csaknem 4000 oldaladban az egyetlen egy plusz,

Hogy a lábatlankodásod nagyon Commikulissimus!

Olyan tehetséges vagy, mint én… ha kettéfűrészelnek!

És a színvonalad így is feljebb húzza Az elátkozott gyermek…

### **Harry Potter**

Silencio! Hát nem látod? Varázsló vagyok, Harry!

A szánalmas mugli trükkjeiddel próbálsz ellenem nyerni?

Minden szabadulásod egy újabb főbenjáró átok!

Animágus lennél? Mert én csak egy majmot látok.

Egy generáció nőtt fel rajtam, egy világ ismeri a nevem,

És ha gyomorba vágó rontás kell, én önként jelentkezem!

Bár úgy néz ki, itt a mugli módszerek hatásosabbnak tűnnek…

Örülök, hogy a Halloween nem csak nekem egy szomorú ünnep!

Gyenge vagy, Erik! A karrierednek ezzel vége!

Döntsd meg a saját rekordodat és fulladjál meg végre!

Bemelegítésnek ennyi elég, elkezdhetnénk a showt is…

Incarcerandus! Levicorpus! Locomotor mortis!

### **Harry Houdini**

A sárvérű anyádat, te mocskos kis félvér!

Dementort látsz vagy csak én érzem úgy, mintha félnél?

Bezárhatsz, de megszökök, te pápaszemes bagoly,

Míg te úgy fogsz meghalni mint az új azkabani fogoly!

Embereket nyűgözök le pusztán néhány tükörrel,

Te meg bohóckodsz az oldaladon Penn-nel és Tellerrel!

Egy élő bálvány vagyok, és néhány apró trükk is elég hozzá,

Míg te hadonászol, és azt üvöltöd, Vingardium Leviosa!

### **Harry Potter, Ron Weasley és Hermione Granger**

Öhm… Helyesen LeviOsa, nem pedig LeviosA!

Ki hitte volna, hogy egy igazi világsztárrá válsz,

Miközben meg egy teáskanál érzelmi szintjén állsz?

Fogj egy köpenyt, tűnj el, és máris nem lehet rád panasz!

Mert minden trükköd elavult… És még csak nem is RAVASZ!

Megszökhetsz, de a térképünkkel úgyis a nyomodra bukkanunk,

Aztán megmutatjuk, hol is van a valódi helyed! Hugrabug!

Az tükreid és a ládáid ellenünk semmit sem érnek!

Egy újabb troll legyőzve! Ötven pont a Griffendélnek!

## Érdekességek

* Ez az első csata, ahol az egyik címszereplőhöz társak csatlakoznak a csata közben.
* Ez az első csata, ahol felbukkan valaki, aki valaha is volt a konferanszié hangja.
	+ Ebben az esetben ráadásul a konferanszié később állandóvá vált hangjáról van szó.
* A Teszlek Süveg hangja a *Harry Potter és a Bölcsek Köve* című filmből van kivágva.
	+ Ezzel ő, Shmebulock és Poncius Pilátus az egyetlenek, akiknek a hangját a hivatalos szinkronhangjuk kölcsönözte.

## Hibák

* Harry Houdini oldalán a kötél felfelé lóg, mivel a jelenet fejjel lefelé lett felvéve.